राजकोट के आपराधिक जांच विभाग (सीआईडी) की ओर से दर्ज की गई प्राथमिकियों के आधार पर ईडी ने शर्मा के खिलाफ धनशोधन का केस दर्ज किया था। सीआईडी का आरोप था कि कच्छ जिले के कलक्टर पद पर रहते हुए उन्होंने अपने अधिकारों का दुरुपयोग किया और वेलस्पन इंडिया को बाजार दर से कम कीमत पर जमीन आवंटित की जिससे सरकार को नुकसान हुआ। प्राथमिकी में सीआईडी ने यह भी कहा कि शर्मा ने 2008 में ‘ वैल्यू पैकेजिंग ’ में अपनी पत्नी के नाम पर एक लाख रुपए का निवेश किया। इस निवेश का कथित मकसद उक्त कंपनी द्वारा लाभ वितरण की आड़ में 29 लाख रुपए इकट्ठा करना था।